
Εισαγωγή σπουδαστών στο πρώτο έτος σπουδών των Ανώ¬ 
τερων Εκκλησιαστικών Σχολών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 476/76 «περί εκκλη¬ 
σιαστικής εκπαίδευσης» (308 Α’) σε συνδυασμό με τις διατά¬ 
ξεις του Π.Δ. 633/79 «περί καθορισμού συναρμοδιοτήτων 
κατά την έκδοσιν διοικητικών πράξεων επί αντικειμένου αρ¬ 
μοδιότητας Υπουργείου Προεδρίας Κυβερνήσεως και Εθνικής 
Παιδείας και Θρησκευμάτων» (187 Α'). 

2. Την αριθ. 4/15.4.1992 γνώμη του Εποπτικού Συμ¬ 
βουλίου Εκκλησιαστικής Εκπαίδευσης. 

3. Την αριθ. 332/3.7.1992 γνωμοδότηση του Συμβου¬ 
λίου της Επικράτειας, με πρόταση του Υπουργού Εθνικής 
Παιδείας και Θρησκευμάτων, αποφασίζουμε: 

Άρθρο 1 

Δικαίωμα συμμετοχής 

Δικαίωμα συμμετοχής στη διαδικασία επιλογής για τήν ει¬ 
σαγωγή σπουδαστών στο πρώτο έτος σπουδών των ανώτερων 
εκκλησιαστικών σχολών, Αθήνας, Θεσσαλονίκης, Βελλάς Ιω- 
αννίνων και Ηρακλείου Κρήτης έχουν οι κάτοχοι απολυτηρίου 
τίτλου γενικού λυκείου ή εκκλησιαστικού λυκείου ή τεχνικού 
επαγγελματικού λυκείου ή ενιαίου πολυκλαδικού λυκείου ή 
εξαταξίων ή επταταξίων εκκλησιαστικών ή ιερατικών σχολών 
ή ισοτίμου τίτλου σχολείου δευτεροβάθμιας εκπαίδευσης του 
εσωτερικού ή του εξωτερικού. 

Άρθρο 2 

Επιλογή, καθορισμός θέσεων εισαγομένων 

Η επιλογή των εισαγομένων στις ανώτερες εκκλησιαστικές 
σχολές γίνεται με βάση την αίτηση - δήλωση προτίμησης 
σχολών και το βαθμό επίδοσης του υποψηφίου. 

1. Με την αίτηση - δήλωση προτίμησης ο υποψήφιος προσ¬ 
διορίζει για ποια ή ποιες σχολές επιθυμεί να συμμετάσχει στη 
διαδικασία επιλογής. 

Η δήλωση προτίμησης κάθε υποψηφίου στην αίτηση, αντι¬ 
προσωπεύει την αυθεντική έκφραση της θέλησής του, η οποία 
είναι οριστική και σε καμμία περίπτωση δεν επιτρέπεται να συ¬ 
μπληρωθεί ή να τροποποιηθεί μετά την υποβολή της, όπως 
διεξοδικά ρυθμίζεται στο άρθρο 4 του παρόντος. 

2. Οι υποψήφιοι υποβάλλονται σε προφορική συνέντευξη 
και γραπτή εξέταση σε τρία μαθήματα, όπως διεξοδικά ρυθμί¬ 
ζεται στο άρθρο 5 του παρόντος. 


3. Η προφορική συνέντευξη, η οποία προηγείται της γρα¬ 
πτής εξέτασης, διεξάγεται στην έδρα κάθε ανώτερης εκκλη¬ 
σιαστικής σχολής, στην οποία ο υποψήφιος υποβάλλει την αί¬ 
τηση - δήλωση προτίμησης. 

Υποψήφιος που θα συγκεντρώσει στην προφορική συνέ¬ 
ντευξη, βαθμολογία μικρότερη του δέκα (10), σε βαθμολο¬ 
γική κλίμακα από 0 - 20, δεν έχει δικαίωμα συμμετοχής στις 
γραπτές εξετάσεις. 

4. Βαθμός επίδοσης του υποψηφίου είναι το άθροισμα που 
προκύπτει από τους βαθμούς των τριών γραπτώς εξεταζομέ- 
νων μαθημάτων και το διπλάσιο βαθμό της προφορικής συνέ¬ 
ντευξης. 

Βαθμός μαθήματος είναι το άθροισμα των βαθμών των δύο 
βαθμολογητών ή το διπλάσιο του βαθμού του αναβαθμολο- 
γητή σε περίπτωση αναβαθμολογήσεως, όπως διεξοδικά ρυθ¬ 
μίζεται στις παρ. 5 και 7 του άρθρου 10. 

5. Κανένας δεν μπορεί να κριθεί για την επιλογή εφόσον δεν 
έχει συγκεντρώσει βαθμό επίδοσης τουλάχιστον (80) μονάδες 
με άριστα το εκατόν εξήντα (160). 

Οι ισοβαθμούντες με τον τελευταίο επιτυχόντα σε κάθε 
σχολή εισάγονται, ως υπεράριθμοι, εφόσον η σχολή αυτή έχει 
συμπεριληφθεί στη δήλωση προτίμησης σχολών. 

Για τη σειρά επιτυχίας λαμβάνονται υπόψη: 

α) ο βαθμός επίδοσης 

β) ο βαθμός στο μάθημα των θρησκευτικών 

γ) ο ακριβής γενικός βαθμός του απολυτηρίου τίτλου 

6. Ο αριθμός των θέσεων των σπουδαστών που εισάγονται 
σε κάθε ανώτερη εκκλησιαστική σχολή καθορίζεται μία φορά 
το χρόνο με απόφαση του Υπουργού Εθνικής Παιδείας και 
θρησκευμάτων που εκδίδεται μέχρι το τέλος Ιουνίου ύστερα 
από πρόταση της σχολικής εφορείας κάθε σχολής, η οποία 
υποβάλλεται στο Υπουργείο Εθνικής Παιδείας και Θρησκευ¬ 
μάτων και γνωστοποιείται από τα μέσα μαζικής ενημέρω¬ 
σης· 

Κατά την πρώτη εφαρμογή του παρόντος διατάγματος η 
παραπάνω απόφαση εκδίδεται εντός δέκα (10) ημερών από 
τη δημοσίευσή του. 







2760 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Άρθρο 3 

] 

Δικαιολογητικά, χρόνος και τόπος υποβολής 
1.0 υποψήφιος, για τη συμμετοχή του στις εξετάσεις, υποχρε- 
ούται να υποβάλει ο ίδιος ή με πρόσωπο που έχει νόμιμα εξουσιο¬ 
δοτηθεί από αυτόν στη γραμματεία της σχολής, στην οποία επι¬ 
θυμεί να υποβληθεί στην προφορική συνέντευξη τα εξής δικαιολο- 
γητικά: 
α) Αίτηση 
β) Τίτλο σπουδών 

γ) Συστατικό γράμμα του οικείου Αρχιερέα, το οποίο θα μαρ¬ 
τυρεί τΰ ήθος, το εκκλησιαστικό φρόνημα και την ιερατική κλίση 
του υποψηφίου. 

δ) Ιατρική βεβαίωση Α/θμιας υγειονομικής επιτροπής πρό¬ 
σφατη 

ε) Πιστοποιητικό εγγραφής στα Μητρώα Δήμου ή Κοινότητας 
στ) Πιστοποιητικό στρατολογικής καταστάσεως 
ζ) Έξι (6) φωτογραφίες 

2. Σε κάθε υποψήφιο, παραδίνεται από τη Γραμματεία της 
σχολής, στην οποία υπέβαλε τα δικαιολογητιχά, πριν από τις εξε¬ 
τάσεις, δελτίο ταυτότητος υποψηφίου που φέρει επικυρωμένη φω¬ 
τογραφία και αναγράφει τα ατομικά του στοιχεία. 

3. Με απόφαση του Υπουργού Εθνικής Παιδείας και Θρησκευ¬ 
μάτων, που ανακοινώνεται από τα μέσα μαζικής ενημέρωσης, 
καθορίζεται η προθεσμία υποβολής των αιτήσεων και των δικαιο- 
λογητικών των υποψηφίων για συμμετοχή στις εισιτήριές εξετά¬ 
σεις. 

4. Ο κάθε υποψήφιος έχει δικαίωμα να υποβάλει μόνο μία αί¬ 
τηση προτίμησης. Σε περίπτωση υποβολής περισσοτέρων της 
μιας, λαμβάνεται υπόψη εκείνη που υποβλήθηκε χρονολογικά 
προγενέστερα. 

Άρθρο 4 

Δήλωση προτίμησης σχολών 

1. Η συμπλήρωση της σειράς προτίμησης γίνεται με συνεχό¬ 
μενη αύξουσα αρίθμηση I, 2, 3, 4 των σχολών που επιθυμεί να 
εισαχθεί, όπου οι αριθμητικές ενδείξεις 1, 2, 3, 4 που σημειώνει 
κάθε υποψήφιος δίπλα σε κάθε σχολή εκφράζουν το βαθμό προτί¬ 
μησής τους για κάθε.σχολή και ο μεγαλύτερος βαθμός προτίμη¬ 
σης είναι η αριθμητική ένδειξη 1, ο αμέσως μικρότερος βαθμός 
προτίμησης είναι η αριθμητική ένδειξη 2 και ούτω το καθεξής. 

2. Συγχρόνως αποδέχεται ότι σε σύγκριση με τους άλλους 
υποψηφίους, αν μπορεί να εισαχθεί σε περισσότερες από μία σχο¬ 
λές θα εισαχθεί σε εκείνη τη σχολή που προσδιόρισε στη δήλωσή 
του με ένδειξη προτίμησης μεγαλύτερου βαθμού. 

3. Σε περίπτωση που υπάρχουν όμοιες αριθμητικές ενδείξεις 
στη δήλωση προτίμησης σχολών, γίνεται διόρθωση από την αρ¬ 
μόδια υπηρεσία ούτως ώστε όλες οι προτιμήσεις να έχουν συνεχό¬ 
μενη αύξουσα διαδοχική σειρά. Αυτό γίνεται με την αύξηση της 
δεύτερης από τις όμοιες ενδείξεις (από πάνω προς τα κάτω). Το 
ίδιο γίνεται με τις επόμενες όμοιες προτιμήσεις ώστε όλες οι εν¬ 
δείξεις προτίμησης να γίνουν συνεχείς. 

4. Στην περίπτωση που οι προτιμήσεις δεν έχουν συνεχόμενη 
αύξουσα αρίθμηση λόγω παραλείψεως ενδιαμέσων αριθμών, 
λαμβάνουν διαδοχική αύξουσα σειρά με αντίστοιχη μείωση των 
ενδείξεων που ακολουθούν, ούτως ώστε να γίνουν συνεχόμε¬ 
νες. 

Άρθρο 5 

Πρόγραμμά εισιτηρίων εξετάσεων, εξεταζόμενα μαθήματα, 
τρόπος εξέτασης, εξεταστέα ύλή 

1. Το πρόγραμμα των εξετάσεων καταρτίζεται από την αρμό¬ 
δια υπηρεσία του Υπουργείου Εθνικής Παιδείας και Θρησκευμά¬ 
των (ΥΠΕΠΘ) και ανακοινώνεται από τα μέσα μαζικής ενημέ¬ 
ρωσης δέκα (10) τουλάχιστον ημέρες πριν από την έναρξη των 
εξετάσεων. 

Στο πρόγραμμα αναφέρονται η ημερομηνία της προφορικής 


συνέντευξης και η ώρα προσέλευσης των υποψηφίων, η ημερομη¬ 
νία της γραπτής εξέτασης κάθε μαθήματος, η διάρκεια εξέτασης 
του μαθήματος και η ώρα προσέλευσης των υποψηφίων στις αί¬ 
θουσες των εξετάσεων. 

2. Οι υποψήφιοι εξετάζονται γραπτώς στα εξής τρία μαθή¬ 
ματα: αρχαία ελληνικά, θρησκευτικά, έκθεση ιδεών. 

3. κατα την προφορική συνέντευξη η οποία δίνεται πριν την 
έναρξη των γραπτών εξετάσεων, διαπιστώνεται το ήθος, το εκ¬ 
κλησιαστικό φρόνημα, η ιερατική κλίση, η μουσική ευαισθησία 
κια η ορθοφωνία του υποψηφίου. 

4. κατά την εξέταση στο μάθημα της έκθεσης δίνεται στους 
υποψηφίους θέμα για ανάπτυξη. 

Με την εξέταση αυτή ελέγχονται η γλωσσική κατάρτιση, ο 
πλούτος και η διάρθρωση των ιδεών, η λογική ακολουθία των 
νοημάτων, η σαφήνεια και η πληρότητα στην έκθεση του περιεχο¬ 
μένου και η γενική πνευματική συγκρότηση των υποψηφίων. 

5. κατά την εξέταση στο μάθημα των αρχαίων ελληνικών: 

α) Αναγράφεται στον πίνακα ή διανέμεται στους υποψηφίους 

φωτοτυπημένο ή πολυγραφημένο κείμενο 10-12 στίχων, προ-, 
ερχόμενο από το διδαγμένο έργο «επιτάφιος» του Θουκιδίδη και 
ζητείται η μετάφρασή του. 

β) Αναγράφεται στον πίνακα ή διανέμεται στους υποψηφίους 
φωτοτυπημένο ή πολυγραφημένο κείμενο ι) 8 - 10 στίχων προ¬ 
ερχόμενο από το αδίδακτο έργο του Ισοκράτη και ιι) 8 — 10 στί¬ 
χων των πράξεων των Αποστόλων. 

γ) Δίνονται για διαπραγμάτευση τέσσερις (4) παρατηρήσεις 
δύο (2) γραμματικές, μία (1) συντακτική από το αδίδακτο κεί¬ 
μενο και μία (1) πραγματική. 

Η μετάφραση του κάθε κειμένου καθώς και το σύνολο των πα¬ 
ρατηρήσεων βαθμολογείται με άριστα το είκοσι (20). 

Το άθροισμα των τεσσάρων αυτών παραπάνω βαθμών διαιρεί¬ 
ται δια του τέσσερα (4) και το πηλίκον που προκύπτει αποτελεί το 
βαθμό του μαθήματος ενός εκάστου βαθμολογητή. 

6. Κατά την εξέταση στο μάθημα των θρησκευτικών οι υποψή¬ 
φιοι καλούνται να απαντήσουν σε πέντε (5) ερωτήσεις λαμβανό- 
μενες από τα τρία βιβλία των τριών τάξεων του γενικού λυκείου 
και βαθμολογούμενες ισοδύναμα. 

7. Η Κεντρική Επιτροπή Εισιτηρίων Εξετάσεων (Κ.Ε.Ε.Ε.) 
μεταβιβάζει τα θέματα των εισιτηρίων εξετάσεων στις επιτροπές 
εξεταστικών κέντρων με τον προσφορότερο κατά την κρίση της 
τρόπο και με σύστημα που να εξασφαλίζει, οπωσδήποτε, το απόρ¬ 
ρητο της μεταβίβασής τους. 

8. Κάθε επιτροπή εξεταστικού κέντρου μεριμνά για την αναπα¬ 
ραγωγή των θεμάτων και την ταυτόχρονη ανακοίνωσή τους 
στους υποψηφίους σ’ όλες τις αίθουσες του εξεταστικού κέντρου. 

9. Οι υποψήφιοι είναι υποχρεωμένοι να απαντήσουν σε όλα τα 
ζητήματα, που τους έχουν δοθεί για διαπραγμάτευση. 

Άρθρο 6 

Εξεταστικά κέντρα εισιτηρίων εξετάσεων 

1. Οι εισιτήριες εξετάσεις για την εισαγωγή σπουδαστών στις 
ανώτερες εκκλησιαστικές στολές γίνονται σε εξεταστικά κέντρα. 

Ως εξεταστικό κέντρο κάθε υποψηφίου ορίζεται η έδρα κάθε 
ανώτερης εκκλησιαστικής σχολής, στην όποια υποβάλλει την αί¬ 
τησή του και στο οποίο προσέρχεται για την προφορική συνέ¬ 
ντευξη και τη γραπτή εξέταση. 

Άρθρο 7 

Κατανομή των υποψηφίων στις αίθουσες 
και έλεγχος της ταυτότητάς τους 

1. Οι θέσεις των υποψηφίων στις αίθουσες των εξεταστικών 
κέντρων είναι καθορισμένες και κάθε υποψήφιος καταλαμβάνει 
συγκεκριμένη θέση, που ορίζεται από την αλφαβητική σειρά με 
την οποία φέρεται γραμμένος στον κατάλογο των υποψηφίων, 
που ανήκουν στο ίδιο εξεταστικό κέντρο. 

2. Η επιτροπή εξεταστικού κέντρου με βάση τον (αλφαβητικό 
ονομαστικό κατάλογο των υποψηφίων, τηρώντας την αλφαβη¬ 
τική σειρά, καταρτίζει κατά αίθουσα ονομαστικές καταστάσεις, 

τις οποίες, μία (1) τουλάχιστον ημέρα πριν από την έναρξη των 
εξετάσεων, αναρτά στην είσοδο του εξεταστικού κέντρου σημειώ¬ 
νοντας κατάλληλες ενδείξεις, από τις οποίες κάθε υποψήφιος 
μπορεί να διαπιστώνει εύκολα σε ποια συγκεκριμένη αίθουσα 
υπάρχει η προορισμένη γι’ αυτόν θέση. 

Όμοιες καταστάσεις αναρτώνται και στην είσοδο κάθε αίθου¬ 
σας. 

3. Σύμφωνα με την κατά τις προηγούμενες παραγράφους του 
άρθρου αυτού κατανομή των υποψηφίων στις αίθουσες γίνεται 
από τους επιτηρητές έλεγχος της ταυτότητάς τους και καταγρά¬ 
φονται όσοι απουσιάζουν σε κάθε μάθημα. Για τους απόντες υπο¬ 
βάλλεται από τους επιτηρητές υπηρεσιακό σημείωμα στην επι¬ 
τροπή εξεταστικού κέντρου. ’ 

4. Ο υποψήφιος που δηλώνει ότι θα εξεταστεί σε κάποιο μά¬ 
θημα και κατά τη διάρκεια της εξέτασης απουσιάζει, θεωρείται 
απών και δεν βαθμολογείται για το μάθημα αυτό. 

5. Η ταυτότητα των υποψηφίων ελέγχεται με: 

α) το δελτίο αστυνομικής ταυτότητάς τους ή άλλο επίσημο πι¬ 
στοποιητικό για την ταυτότητά τους έγγραφο, που φέρει επικυ¬ 
ρωμένη φωτογραφία τους και 

β) Το δελτίο εξεταζομένου 

Και τα δύο αυτά στοιχεία του υποψηφίου πρέπει να βρίσκονται 
πάνω στην ορισμένη γι’ αυτόν θέση σε όλη τη διάρκεια κάθε εξέ¬ 
τασης και να επιδεικνύονται σε κάθε ζήτηση. 

Ο υποψήφιος ο οποίος δεν έχει τα παραστατικά της ταυτότη¬ 
τάς του στοιχεία, δεν γίνεται δεκτός προς εξέταση. 

Άρθρο 8 

Παρουσία και αποχώρηση υποψηφίων, 
γραπτό δοκίμιο 

1. Παρόντες θεωρούνται μονο οι υποψήφιοι που βρίσκονται 
μέσα στις οικείες αίθουσες κατά τη λήξη του χρόνου προσέλευσης. 

2. Οι επιτηρητές κάθε αίθουσας οφείλουν να απαγορεύουν την 
είσοδο σε υποψηφίους που έχουν μαζί τους βιβλία, τετράδια, ση¬ 
μειώματα ή άλλα αντικείμενα, εκτός από αυτά που επιτρέπονται 
από την επιτροπή του εξεταστικού κέντρου. 

3. Η επεξεργασία του θέματος από τους υποψηφίους γίνεται σε 
τετράδιο ειδικού τύπου, που χορηγείται από την υπηρεσία και 
διανέμεται σ’ αυτούς από τους επιτηρητές. 

4. Το τετράδιο της προηγούμενης παραγράφου αποτελεί το 
γραπτό δοκίμιο του υποψηφίου από τη στιγμή που θα γραφούν 
στα οικεία πλαίσια, πριν από την εκφώνηση των θεμάτων, οι κα¬ 
νονισμένες ακριβείς ενδείξεις των ατομικών του στοιχείων. Οι εν¬ 
δείξεις αυτές ελέγχονται από τους επιτηρητές και καλύπτονται με 
ευθύνη τους με αδιαφανές κάλυμμα (αυτοκόλλητο) κατά την πα¬ 
ράδοση του γραπτού δοκιμίου από τον υποψήφιο. Οι επιτηρητές 
κάθε αίθουσας υπογράφουν το γραπτό δοκίμιο στο τέλος της ανά¬ 
πτυξης των θεμάτων μπροστά στον υποψήφιο και στη συνέχεια 
αναγράφουν ευανάγνωστα το ονοματεπώνυμό τους. 

5. Ο υποψήφιος είναι υποχρεωμένος να παραδόσει το γραπτό 
δοκίμιό του πριν βγει από την αίθουσα των εξετάσεων. 

6. Χορήγηση δευτέρου τετραδίου επιτρέπεται μόνο σε αντικα¬ 
τάσταση του πρώτου, εφόσον αυτό που χορηγήθηκε και χρησιμο¬ 
ποιήθηκε είναι κατά την κρίση των επιτηρητών ακατάλληλο. 

7. Σε κανένα υποψήφιο όεν επιτρέπεται η έξοδός από την αί¬ 
θουσα, αν δεν έχει περάσει μία'(1) τουλάχιστον ώρα από την 
έναρξη του χρόνου εξέτασης του συγκεκριμένου μαθήματος. 

Άρθρο 9 

Πειθαρχία διαγωνιζομένων 

Οι υποψήφιοι κατά τις εισιτήριες εξετάσεις έχουν υποχρέωση 
κόσμιας συμπεριφοράς, συμμόρφωσης προς τους κανόνες ευτα¬ 
ξίας και πειθαρχίας, καθώς και πιστής τήρησης των υποδείξεων 
και των συστάσεων των μελών της Επιτροπής Εξεταστικού Κέ¬ 
ντρου (Ε.Ε.Κ.) και των επιτηρητών. 

2. Υποψήφιος που δολιεύεται με οποιοδήποτε τρόπο την εξέ¬ 
ταση ή εμποδίζει με ανυπακοή ή αταξία την ομαλή διεξαγωγή 
της, είναι δυνατό να αποκλείεται από την παραπέρα εξέταση στο 


συγκεκριμένο μάθημα με απόφαση της Ε.Ε.Κ. μετά από προη¬ 
γούμενη ακρόασή του. Σε περίπτωση υποτροπής, ο υποψήφιος 
μπορεί να αποκλείεται από τις εξετάσεις των μαθημάτων που δεν 
έχουν διεξαχθεί, ανάλογα με τη σοβαρότητα του παραπτώματος, 
με αιτιολογημένη απόφαση της Ε.Ε.Κ., που λαμβάνεται.μετά 
από προηγούμενη ακρόαση του υποψηφίου. 

3. Υποψήφιος που αποκλείεται από τις εξετάσεις, σύμφωνα με 
τις διατάξεις της προηγούμενης παραγράφου, οφείλει να παρα- 
δώσει αμέσως το γραπτό δοκίμιό του, αν του έχει δοθεί τετράδιο, 
με τη σημείωση πάνω σ’ αυτό της σχετικής παρατήρησης από 
τους επιτηρητές και να απομακρυνθεί χωρίς καθυστέρηση από 
την αίθουσα των εξετάσεων. 

4. Όποιος χρησιμοποιεί μέσα υποκλοπής των θεμάτων ή ανα¬ 
γράφει πάνω στο γραπτό του δοκίμιο απρεπείς εκφράσεις, αι¬ 
σχρολογίες, ύβρεις ή ζωγραφίζει απρεπείς εικόνες ή σχήματα ή 
συνεργεί στην τέλεση τέτοιων πράξεων, αποκλείεται εντελώς από 
τις εξετάσεις με αιτιολογημένη απόφαση της Ε.Ε.Κ., που λαμβά- 
νεται μετά από προηγούμενη ακρόασή του. Οι διατάξεις της 
προηγούμενης παραγράφου εφαρμόζονται και στη συγκεκριμένη 
περίπτωση. Σε περίπτωση που η αναγραφή πάνω στο γραπτό δο¬ 
κίμιο απρεπών εκφράσεων, αισχρολογιών και ύβρεων ή η αποτύ¬ 
πωση απρεπών εικόνων ή σχημάτων διαπιστωθεί κατά τη βαθ¬ 
μολόγηση του γραπτού δοκιμίου, το γραπτό δοκίμιο βαθμολογεί¬ 
ται από την επιτροπή βαθμολογικού κέντρου με βαθμό μηδέν (0). 

5. Υποψήφιοι που απομακρύνονται ή αποκλείονται από τις εξε-, 
τάσεις κατά τις διατάξεις του άρθρου αυτού, βαθμολογούνται από 
την επιτροπή του οικείου εξεταστικού κέντρου με,βαθμό μηδέν 
(0). . 

Άρθρο 10 . ; 

Παραλαβή, βαθμολόγηση και αναβαθμολόγηση 
γραπτών δοκιμίων, βαθμολογική κλίμακα 

1. Τα γραπτά δοκίμια των υποψηφίων παραδίδονται από τα 
εξεταστικά κέντρα στην επιτροπή βαθμολογικού κέντρου, η οποία 
αφού ελέγχει τον αριθμό τους, υπογράφει το σχετικό διπλότυπο 
παράδοσης - παραλαβής με τον πρόεδρό της ή ένα από τα μέλη 
της ή το γραμματέα. 

2. Τα γραπτά δοκίμια βαθμολογούνται σε ειδικούς χώρους 
του βαθμολογικού κέντρου, από μέλη του οικείου τμήματος της 
ομάδας βαθμολογητών και με την εποπτεία τής επιτροπής του 
βαθμολογικού κέντρου. 

3. Η παράδοση στους βαθμολογητές και η παραλαβή γρα¬ 
πτών δοκιμίων γίνονται ενυπόγραφα. Η παράδοση γραπτών δο¬ 
κιμίων σε βαθμολογητή για πρώτη ή δεύτερη βαθμολόγηση 
προϋποθέτει την παραλαβή από την επιτροπή του βαθμολογικού 
κέντρου των γραπτών δοκιμίων, που τυχόν παραλήφθηκαν προη¬ 
γουμένως από τον ίδιο βαθμολογητή. 

4. Κάθε γραπτό δοκίμιο αξιολογείται από δύο (2) βαθμολογη¬ 
τές. Οι βαθμολογητές αυτοί, για να σημειώσουν στο γραπτό δοκί¬ 
μιό τις ατέλειές του, χρησιμοποιούν ο μεν πρώτος κόκκινο μο¬ 
λύβι, ο δεύτερος πράσινο. Η βαθμολογική κλίμακα που εφαρμό¬ 
ζεται στη γραπτή εξέταση είναι από μηδέν μέχρι και είκοσι (0 - 
20) και καταχωρίζεται από κάθε βαθμολογητή σε ακέραιους 
αριθμούς. Καθένας από τους δύο βαθμολογητές αναγράφει αριθ- 
μητικώς και ολογράφως στα ειδικά πλαίσια του γραπτού δοκι¬ 
μίου το βαθμό με τον οποίο το αξιολογεί και τον επικυρώνει με 
την υπογραφή του και την αναγραφή του κωδικού αριθμού του. 
Όλοι οι βαθμοί γράφονται διψήφιοι με την πρόταξη του αριθμού 
μηδέν στους μονοψήφιους αριθμούς. Ο πρώτος βαθμολογητής 
καλύπτει το βαθμό κάθε γραπτού δοκιμίου που αξιολόγησε με 
αδιαφανές κάλυμμα (αυτοκόλλητο). Δεν επιτρέπεται στους βαθ¬ 
μολογητές να αξιολογούν τα γραπτά δοκίμια με διαφορετική από 
την παραπάνω βαθμολογική κλίμακα. 

5. Βαθμός αξιολόγησης κάθε γραπτού δοκιμίου είναι, με την 
επιφύλαξη της παραγράφου 7 του άρθρου αυτού, το άθροισμα 
των βαθμών των δύο βαθμολογητών. 

6. Μετά το τέλος της διαδικασίας βαθμολόγησης των γρα- 

πτών δοκιμίων και*Λρίν από την αποκάλυψη των ονομαστικών 
στοιχείων των υποψηφίων, αποκαλύπτεται από την επιτροπή 
βαθμολογικού κέντρου ο βαθμός του πρώτου βαθμολογητή και 
εξετάζεται αν μεταξύ .των βαθμών του πρώτου και του δεύτερου 
βαθμολογητή υπάρχει διαφορά μεγαλύτερη από τρεις (3) βαθμο¬ 
λογικές μονάδες. 

7. Γραπτό δοκίμιο που παρουσιάζει διαφορά βαθμολογίας με¬ 
ταξύ πρώτου και δεύτερου βαθμολογητή μεγαλύτερη από τρεις 
(3) βαθμολογικές μονάδες, αναβαθμολογείται από μέλος του οι¬ 
κείου τμήματος της ομάδας αναβαθμολογητών. Ο αναβαθμολο- 
γητής αναγράφει, αριθμητικώς και ολογράφως, στο ειδικό πλαί¬ 
σιο του γραπτού δοκιμίου το βαθμό αναβαθμολόγησης, 1 ο οποίος 
δεν μπορεί να είναι μικρότερος από τον κατώτερο, ούτε μεγαλύτε¬ 
ρος από τον ανώτερο από τους δύο αρχικούς βαθμούς, ο βαθμός 
του αναβαθμολογητή καταργεί τους άλλους δύο βαθμούς και δι¬ 
πλασιαζόμενος αποτελεί το βαθμό αξιολόγησης του υποψηφίου 
στο συγκεκριμένο μάθημα. 

8. Επανεξέταση, αναβαθμολόγηση, πέραν της προβλεπόμενης 
από την παράγραφο 7 του άρθρου αυτού δεν επιτρέπεται. 

Η αξιολόγηση των γραπτών δοκιμίων γίνεται με αντικειμε¬ 
νική και δίκαιη κρίση των βαθμολογητών και αναβαθμολογη¬ 
τών, που ορίζονται για το σκοπό αυτό. Για την αξιολόγηση αυτή 
δεν απαιτείται αιτιολόγηση από το βαθμολογητή ή αναβαθμολο- 
γητή. _ · 

9. Οι αποξέσεις ή οι διορθώσεις βαθμολογίας στα οικεία πλαί¬ 
σια των γραπτών δοκιμίων και στους ονομαστικούς καταλόγους 
ισχύουν, μόνο εφόσον μονογράφονται από τον αρμόδιο βαθμολο¬ 
γητή και από ένα μέλος της επιτροπής του βαθμολογικού κέντρου 
και σφραγίζονται με τη σφραγίδα της επιτροπής αυτής. 

10. Σε περίπτωση διαπίστωσης διαφοράς μεταξύ τής βαθμο¬ 
λογίας, που αναγράφεται στο γραπτό δοκίμιο και εκείνης που 
αναγράφεται στους ονομαστικούς καταλόγους, λάμβάνεται 
υπόψη η βαθμολογία που αναγράφεται στο γραπτό δοκίμιο. Σε 
περίπτωση διαπίστωσης διαφοράς μεταξύ της βαθμολογίας που 
αναγράφεται στο· γραπτό δοκίμιο ολογράφως και εκείνης που 
αναγράφεται αριθμητικώς, λαμβάνεται υπόψη η βαθμολογία που 
αναγράφεται ολογράφως. Σε περίπτωση διαπίστωσης; διαφοράς 
μεταξύ της βαθμολογίας του ίδιου βαθμολογητή του αναγράφε¬ 
ται στο στέλεχος και στο απόκομμα του γραπτού δοκιμίου, καλεί¬ 
ται ο βαθμολογητής και αποψαίνεται για το ποιος από τους δύο 
βαθμούς ισχύει. 

11. Τα γραπτά δοκίμια των υποψηφίων φυλάσσονται στο βαθ¬ 
μολογικό κέντρο μέχρι τέλος ΜαΤου του επόμενου έτους, οπότε 
καταστρέφονται από την επιτροπή βαθμολογικού κέντρου, αφού 
συνταχθεί σχετικό πρακτικό. 

Άρθρο 11 


Έκδοση αποτελεσμάτων, πρόσκληση για εγγραφή, εγγραφή 

1. Τα αποτελέσματα της επιλογής εκδίδονται και ανακοινώνο¬ 
νται, όταν κυρωθούν από τον Υπουργό Εθνικής Παιδείας και 
Θρησκευμάτων οι ονομαστικοί πίνακες αυτών που εισάγονται σε 
κάθε σχολή. 

2. Σε κάθε σχολή στέλνονται από το Υπουργείο Εθνικής Παι¬ 
δείας και Θρησκευμάτων επίσημο αντίγραφο του ονομαστικού πί¬ 
νακα αυτών που επιλέχθησαν, καθώς και ατομικό δελτίο επιτυ¬ 
χή· 

3. Με απόφαση του Υπουργού Εθνικής Παιδείας και Θρησκευ¬ 
μάτων, που ανακοινώνεται από τα μέσα μαζικής ενημέρωσης, 
καθορίζεται η προθεσμία εγγραφής των εισαγομένων στις σχο- 
λές. 

4. Για την εγγραφή του, ο υποψήφιος ή εξουσιοδοτημένο νομί¬ 
μους πρόσωπο, καταθέτει στη γραμματεία της σχολής αίτηση για 
εγγραφή. 


Άρθρο 12 , 

Συγκρότηση ατομικών και συλλογικών οργάνων 
Για την ολοκλήρωση των διαδικασιών τών εισιτηρίων εξετά¬ 


σεων και της επιλογής συγκροτούνται τα παρακάτω ατομικά και 
συλλογικά όργανα. 

1. Επιτροπές συγκέντρωσης και ελέγχου δικαιολογητικών. 

2. Κεντρική Επιτροπή Εισιτηρίων Εξετάσεων (Κ.Ε.Ε.Ε.) 

3. Επιτροπές Εξεταστικών Κέντρων (Ε.Ε.Κ.) 

4. Επιτροπή Βαθμολογικού Κέντρου (Ε.Β.Κ.) 

5. Ομάδες επιτηρητών. 

6. Ομάδες βαθμολογητών. 

7. Ομάδες αναβαθμολογητών. 

8. Ομάδα υποβοήθησης της Κ.Ε.Ε.Ε. 

9. Ομάδα χειριστών των μηχανημάτων τηλεομοιοτυπίας για 
τη μετάδοση των θεμάτων των εισιτηρίων εξετάσεων. 

10. Επιτροπή έκδοσης εποτελεσμάτων. 

Άρθρο 13 

Επιτροπές συγκέντρωσης και ελέγχου δικαιολογητικών 

1. Με απόφαση του διευθυντή κάθε ανωτέρας εκκλησιαστικής 
σχολής ή του νόμιμου αναπληρωτή του συγκροτείται επιτροπή 
συγκέντρωσης και ελέγχου δικαιολογητικών. 

Οι επιτροπές αυτές λειτουργούν σε κάθε σχολή και έχουν ως 
αρμοδιότητα τη συγκέντρωση των δικαιολογητικών των υποψη¬ 
φίων που υποβάλλουν αίτηση για συμμετοχή στις εισιτήριες εξε¬ 
τάσεις, τον έλεγχο, την αποδοχή ή την απόρριψη δικαιολογητι- 
κών, καθώς και την αποστολή των αιτήσεων στην αρμόδιαα υπη¬ 
ρεσία του ΥΠΕΠΘ. 

2. Οι επιτροπές συγκέντρωσης και ελέγχου δικαιολογητικών 
αποτελούνται από: 

α) Το διευθυντή της ανώτερης εκκλησιαστικής σχολής ή το νό¬ 
μιμο αναπληρωτή του, ως Πρόεδρο. 

β) δύο καθηγητές της σχολής ή ενα καθηγητή και το γραμμα¬ 
τέα της σχολής, ως μέλη. 

Χρέη γραμματέα της επιτροπής ανατίθενται από τον πρόεδρο 
σε ένα από τα μέλη της. 

Άρθρο 14. 

Κεντρική επιτροπή εισιτηρίων εξετάσεων 

1. Με απόφαση του Υπουργού Εθνικής Παιδείας και Θρησκευ¬ 
μάτων καθορίζονται τα μέλη της Κεντρικής Επιτροπής Εισιτη¬ 
ρίων Εξετάσεων (ΚΕΕΕ), την οποία αποτελούν: 

α) Ένας καθηγητής θεολογικής σχολής του πανεπιστημίου 
Αθηνών ή Θεσσαλονίκης, ως πρόεδρος. 

β) Ο προϊστάμενος της διεύθυνσης εκκλησιαστικής εκπαίδευ¬ 
σης ή άλλος υπάλληλος του ΥΠΕΠΘ με βαθμό Α’, ως μέλος. 

γ) Ο προϊστάμενος του τμήματος διοικητικού ή ο προϊστάμε¬ 
νος του τμήματος προσωπικού της διεύθυνσης εκκλησιαστικής 
εκπαίδευσης ή άλλος υπάλληλος του ΥΠ.Ε.Π.Θ. με βασθμό Α’, 
ως μέλος. 

Με την ίδια απόφαση ορίζεται ο γραμματέας της Κ.Ε.Ε.Ε. και 
μέχρι δύο (2) βοηθοί γραμματείς από διοικητικούς υπαλλήλους 
τρυ ΥΠ.Ε.Π.Θ. 

Με την απόφαση αυτή ένα από τα μέλη της Κ.Ε.Ε.Ε. ορίζεται 
ως αντιπρόεδρος. 

. δ) Με την ίδια απόφαση ορίζονται δύο (2) εισηγητές των θεμά¬ 
των για κάθε εξεταζόμενο μάθημα από το εκπαιδευτικό προσω¬ 
πικό της τριτοβάθμιας εκπαίδευσης ή της εκκλησιαστικής εκπαί¬ 
δευσης βαθμίδας Α' ή βαθμού Α’ ή σχολικοί σύμβουλοι της δευτε¬ 
ροβάθμιας εκπαίδευσης αντίστοιχης ειδικότητας. 

2. Με την ίδια απόφαση ορίζονται και αντίστοιχοι αναπληρω¬ 
τές για τα μέλη και τη γραμματέα της Κ.Ε.Ε.Ε. 

Η Κ.Ε.Ε.Ε. βρίσκεται σε απαρτία κατά την εξέταση του συ¬ 
γκεκριμένου μαθήματος όταν είναι παρόντα όλα τα μέλη της Επι¬ 
τροπής.' 

Κατά τη λήψη αποφάσεων, σε περίπτωση ισοψηφίας, υπερι¬ 
σχύει η γνώμη του προέδρου ή του προεδρεύοντα. 

3. Τον πρόεδρο της Κ.Ε.Ε.Ε., όταν λείπει ή κωλύεται ή δεν 
παρίσταται, για οποιονδήποτε λόγο, αναπληρώνει ο αντιπρόεδρος 
αυτής και αυτόν ο αρχαιότερος από τα μέλη της. 

4. Η απόφαση καθορισμού του προέδρου και των μελών της 
Κ.Ε.Ε.Ε., εκτός από την πρώτη εφαρμογή, εκδίδεται μετά από 

γνώμη των Α.Ε.Ι., προκειμένου για μέλη Δ.Ε.Π. και μετά 
γνώμη του αρμόδιου υπηρεσιακού συμβουλίου, προκειμένου για 
σχολικούς συμβούλους ή εκπαιδευτικούς λειτουργούς. 

Οι γνώμες πρέπει να διατυπωθούν μέσα σε αποκλειστική προ¬ 
θεσμία ενός μηνός από την υποβολή του σχετικού ερωτήματος, 
άλλως η απόφαση εκδίδεται χωρίς γνώμη των συλλογικών οργά¬ 
νων. 

5. Όσοι μετέχουν με οποιονδήποτε τρόπο στο έργο της 
Κ.Ε.Ε.Ε. έχουν υποχρέωση απόλυτης εχεμύθειας. 

6. Δεν μπορεί να μετέχει στην Κ.Ε.Ε.Ε., όποιος έχει σύζυγο ή 
άλλο πρόσωπο που συνδέεται μαζί του με σχέση συγγένειας «εξ 
αίματος» ή «εξ αγχιστείας» μέχρι και του τρίτου βαθμού και εξε¬ 
τάζεται στις εισιτήριες εξετάσεις. Για τη μη ύπαρξη κωλύματος 
υποβάλλεται σχετική υπεύθυνη δήλωση στον πρόεδρο της 
Κ.Ε.Ε.Ε. 

7. Η Κ.Ε.Ε.Ε. έχει τη γενική ευθύνη για την κανονική και 
αδιάβλητη διεξαγωγή των εισιτήριων εξετάσεων, εποπτεύει και 
κατευθύνει στο έργο τους όλες τις λοιπές επιτροπές και τα άλλα 
αρμόδια όργανα, παρέχοντας τις αναγκαίες οδηγίες και αντιμε¬ 
τωπίζει κάθε αναφυόμενο ζήτημα γενικού ή ειδικού χαρα¬ 
κτήρα. 

Επιλέγει τα εξεταζόμενα θέματα για κάθε μάθημα. Παρατεί¬ 
νει, αν κρίνει σκόπιμο, τη διάρκεια εξέτασης κάποιου μαθήματος. 
Μεριμνά για τη μεταβίβαση των θεμάτων στα εξεταστικά κέντρα 
με τον προσφορότερο τρόπο, ώστε να εξασφαλίζεται το απόρρητο 
αυτών. 

Εποπτεύει και παίρνει, κατά την κρίση της, κάθε μέτρο για την 
απρόσκοπτη και ομαλή διεξαγωγή των εξετάσεων, μέχρι την 
ανακοίνωση της βαθμολογίας των μαθημάτων. 

8. Με όμοια απόφαση ορίζονται: α) Ομάδα εκπαιδευτικών ή 
άλλων υπαλλήλων του ΤΠΕΠΘ μέχρι έξι (6) τον αριθμό, για 
υποβοήθηση του έργου της Κ.Ε.Ε.Ε. και β) Ομάδα εκπαιδευτι¬ 
κών ή διοικητικών υπαλλήλων του ΤΠΕΠΘ ή υπαλλήλων του 
Ο.Τ.Ε. μέχρι έξι (6) τον αριθμό, για τον χειρισμό των μηχανημά¬ 
των τηλεομοιοτυπίας, κατά τη μετάδοση των θεμάτων των εισι- 
τήριων εξετάσεων. 

Άρθρο 15 

Επιτροπές εξεταστικών κέντρων 

ί. Με απόφαση του Γενικού Γραμματέα Θρησκευμάτων του 
ΤΠ.Ε.Π.Θ., που εκδίδεται δέκα (10) μέρες το αργότερο πριν από 
την έναρξη των εξετάσεων, καθορίζονται οι πρόεδροι των εξετα¬ 
στικών κέντρων. 

Ως πρόεδρος κάθε εξεταστικού κέντρου ορίζεται ο διευθυντής 
της οικείας ανώτερης εκκλησιαστικής σχολής ή ο σχολικός σύμ¬ 
βουλος δευτεροβάθμιας εκπαίδευσης, ειδικότητας θεολόγου. 

2. Με απόφαση του προέδρου κάθε εξεταστικού κέντρου λει¬ 
τουργεί επιτροπή εξεταστικού κέντρου (Ε.Ε.Κ.) και καθορίζονται 
τα μέλη της από: 

α) Έναν καθηγητή θεολόγο εκκλησιαστικής εκπαίδευσης βαθ¬ 
μίδας Ά ή βαθμού Α' ή δευτοροβάθμιας εκπαίδευσης βαθμού Ά. 

β) Έναν καθηγητή φιλόλογο της εκκλησιαστικής εκπαίδευσης 
ή δευτεροβάθμιας εκπαίδευσης βαθμού Α'. 

γ) Έναν καθηγητή μουσικής της εκκλησιαστικής εκπαίδευσης 
βαθμού Α' ή Β'. 

δ) Από δύο (2) εκπαιδευτικούς εκκλησιαστικής εκπαίδευσης 
ως χειριστές των οργάνων τηλεομοιοτυπίας. 

3. Με την παραπάνω απόφαση ορίζεται ο γραμματέας της 
Ε.Ε.Κ. και ένας βοηθός γραμματέας, που προέρχονται από .το δι¬ 
δακτικό προσωπικό της εκκλησιαστικής εκπαίδευσης ή από διοι¬ 
κητικούς υπαλλήλους της οικείας σχολής. Με την ίδια απόφαση 
ορίζονται και τα αναπληρωματικά μέλη της επιτροπής, τού 
γραμματέα και των βοηθών γραμματέων. 

4. Κάθε Ε.Ε.Κ. έχει ως έργο: 

■α) την διενέργεια της προφορικής συνέντευξης των υποψη- 
φίων. 

β) την έκδοση των αποτελεσμάτων της προφορικής συνέντευ¬ 
ξης πριν την έναρξη των γραπτών εξετάσεων, την κατάρτιση σχε¬ 


τικών πινάκων αποτελεσμάτων της προφορικής συνέντευξης και 
την ανάρτησή τους στον πίνακα ανακοινώσεων τής Σχολής. 

γ) τη διοργάνωση, το συντονισμό και γενικά την ομαλή λει- . 
τουργία του εξεταστικού κέντρου. 

δ) την κατανομή των εξεταζομένων στις αίθουσες του εξεταστι¬ 
κού κέντρου, τον ελεγχο της ταυτότητας των εξεταζομένων, την 
καταγραφή των υποψηφίων που απουσιάζουν από τις εξετάσεις, 
την ανακοίνωση των θεμάτων στους εξεταζομένους κατά την-κα¬ 
θορισμένη ώρα και την επιτήρηση των διαγωνιζομένων. 

ε) την επιβολή των προβλεπομένων από το άρθρο 9 του παρό¬ 
ντος προεδρικού διατάγματος πειθαρχικών κυρώσεων. 

ζ) τη συγκέντρωση, ταξινόμηση και αποστολή των γραπτών 
δοκιμίων στο βαθμολογικό κέντρο με τη συνοδεία ειδικού απε¬ 
σταλμένου εκπαιδευτικού λειτουργού και αστυνομικού οργάνου 
με διπλότυπο αποδεικτικό παραλαβής και παράδοσης, που υπο¬ 
γράφεται από τον πρόεδρο της Ε.Ε.Κ. ή ένα από τα μέλη της ή το 
γραμματέα. 

η) την αποστολή της προφορικής βαθμολογίας των υποψη¬ 
φίων στην επιτροπή έκδοσης αποτελεσμάτων. 11 

θ) τη λήψη κάθε μέτρου, που κατά την κρίση της, εξασφαλίζει 
την κανονική και αδιάβλητη διεξαγωγή των εξετάσεων. 

5. Κάθε Ε.Ε.Κ. έχει απαρτία, εφ’ όσον οι παρόντες είναι περισ¬ 
σότεροι των απάντων. 

Κατά τη λήψη των αποφάσεων, σε ισοψηφία επικρατεί η ψήφος 
του προέδρου ή προεδρεύοντα. 

6. Η οργάνωση της διακίνησης των γραπτών δοκιμίων από τα 
εξεταστικά κέντρα στο βαθμολογικό κέντρο γίνεται με την φρο¬ 
ντίδα του προέδρου, ο οποίος με απόφασή του ορίζει, για κάθε συ¬ 
γκεκριμένη περίπτωση, τους συνοδούς εκπαιδευτικούς λειτουρ¬ 
γούς. 

Η διακίνηση των γραπτών-γίνεται με τη φροντίδα της επιτρο¬ 
πής εξεταστικού κέντρου (Ε.Ε.Κ.). 

7. α) Σε κάθε εξεταστικό κέντρο παρευρίσκεται σχολίατρος, 'εφ’ 
όσον υπάρχει δυνατότητα, ή άλλος γιατρός του δημοσίου ή ιδιώ¬ 
της ιατρός, ο οποίος ορίζεται με απόφαση του οικείου νομάρχη, 
μετά από εισήγηση του.προέδρου για την αντιμετώπιση οποιασ- 
δήποτε έκτακτης ανάγκης των εξεταζομένων. 

β) Οι οριζόμενοι ιατροί οφείλουν να είναι παρόντες μισή ώρα, 
τουλάχιστον, πριν από την έναρξη των εξετάσεων, και να παραμέ¬ 
νουν σε όλη τη διάρκεια των εξετάσεων στο Ε.Κ. . ,^ _ , _ 

8. Με απόφαση του προέδρου ορίζονται, κατά εξεταστικό κέ¬ 
ντρο, δύο (2) καθαρίστριες για την καθαριότητα των αιθουσών 
του και όπου είναι δυνατό, ένας επιστάτης ή επιμελητής ή κλητή¬ 
ρας ή υπηρέτης. 

Άρθρο 16 
Ομάδες επιτηρητών 

1. Σε κάθε εξεταστικό κέντρο, μέ απόφαση του προέδρου του, 
λειτουργεί ομάδα επιτηρητών (Ο.Ε.) για την επιτήρηση των εξε¬ 
ταζομένων και καθρρίζονται τα μέλη της. 

2. Κάθε Ο.Ε. συγκροτείται από εκπαιδευτικούς λειτουργούς 
εκκλησιαστικής εκπαίδευσης ή δευτεροβάθμιας εκπαίδευσης, που 
υπηρετούν σε σχολεία του νομού και που δεν διδάσκουν στα λύ¬ 
κεια από,τα οποία προέρχονται οι υποψήφιοι, τους οποίους αυτοί 
επιτηρούν. 

Δεν μπορεί να ορισθεί επιτηρητής εκπαιδευτικός, που έχει ως 
εξεταζόμενο στο οικείο εξεταστικό κέντρο σύζυγο ή πρόσωπο που 
συνδέεται μαζί του με σχέση συγγένειας «εξ αίματος ή εξ αγχι¬ 
στείας» μέχρι και του τρίτου βαθμού. 

3. Ο αριθμός των επιτηρητών, σε κάθε αίθουσα, δεν μπορεί να 
είναι μικρότερος από δύο (2). 

Άρθρο 17 

Βαθμολογικό Κέντρο 

1. Με απόφαση του Υπουργού Εθνικής Παιδείας και Θρησκευ¬ 
μάτων, που εκδίδεται κάθε σχολικό 1 έτος και πριν από τη διενέρ¬ 
γεια των εξετάσεων, ορίζεται η έδρα του βαθμολογικού κέντρου 
(Β.Κ.) για τη βαθμολόγηση των γραπτών δοκιμίων των μαθη- 

ματων. 

2. Το βαθμολογικό κέντρο λειτουργεί σε κτίριο ή κτιριακό συ- 
. γκρότημα, εποπτεύεται από την οικεία επιτροπή βαθμολογικού 

κέντρου, βρίσκεται κάτω από αστυνομική φρούρηση νύχτα και 
μέρα σ’ όλη τη διάρκεια της λειτουργίας του και απαγορεύεται η 
είσοδος σ’ αυτό κάθε προσώπου, εκτός από αυτούς, που τελούν σε 
διατεταγμένη υπηρεσία. 

3. Στο βαθμολογικό κέντρο συγκεντρώνονται τα γραπτά δοκί¬ 
μια από τα εξεταστικά κέντρα. 

Άρθρο 18 

Επιτροπή βαθμολογικού κέντρου 

1. Με απόφαση του Υπουργού Εθνικής Παιδείας και Θρησκευ¬ 
μάτων ορίζεται ο πρόεδρος του βαθμολογικού κέντρου, προερχό¬ 
μενος από τους σχολικούς συμβούλους της δευτεροβάθμιας εκ¬ 
παίδευσης ή έμπειρους εκπαιδευτικούς λειτουργούς της εκκλη¬ 
σιαστικής εκπαίδευσης, βαθμίδας Α' ή βαθμού Α'. ι 

2. Στο βαθμολογικό κέντρο λειτουργεί επιτροπή βαθμολογι¬ 
κού κέντρου, η οποία καθορίζεται με απόφαση του προέδρου του 
βαθμολογικού κέντρου. Τα μέλη της επιτροπής αυτής είναι τέσ¬ 
σερα (4), κατ’ ανώτατο όριο, και αποτελείται από εκπαιδευτικούς 
της εκκλησιαστικής εκπαίδευσης βαθμίδας Α’ ή βαθμού Α' ή της 
δευτεροβάθμιας εκπαίδευσης βαθμού Α', εκ των οποίων δύο (2) 
της ειδικότητας θεολόγου και δύο (2) της ειδικότητας φιλολόγου. 
Με την ίδια απόφαση ορίζεται ο γραμματέας της Ε.Β.Κ. και μέ¬ 
χρι δύο (2) βοηθοί γραμματείς, από εκπαιδευτικούς ( της εκκλη¬ 
σιαστικής εκπαίδευσης ήδιοικητικούς υπαλλήλους του ΥΠΕΠΘ. 

3. α) Ο πρόεδρος της Ε.Β.Κ. ορίζει με απόφασή του ένα από τα 
μέλη της επιτροπής ως αντιπρόεδρο, ο οποίος αναπληρώνει τον 
πρόεδρο, όταν αυτός ελλείπει, κωλύεται ή απουσιάζει. 

β) Δεν μπορεί να μετέχει στην Ε.Β.Κ, ή στη γραμματεία της, 
όποιος έχει σύζυγο ή υποψήφιο, που συνδέεται μαζί τόυ με σχέση 
συγγένειας εξ αίματος ή εξ αγχιστείας μέχρι τρίτου βαθμού, και 
βαθμολογούνται τα γραπτά του. 

Για τη μη ύπαρξη κωλύματος υποβάλλεται σχετική υπεύθυνη 
δήλωση στον πρόεδρο της Ε.Β.Κ. 

4. Κάθε Ε.Β.Κ. έχει ως έργο: ι 

α) Την οργάνωση, το συντονισμό και την όλη εποπτεία των ερ¬ 
γασιών του Β.Κ. 

β) Την παραλαβή των γραπτών δοκιμίων από τα εξεταστικά 
κέντρα και την κατά το δυνατόν ισομερή κατανομή στους βαθμο¬ 
λογητές για την πρώτη και δεύτερη βαθμολόγηση και για την 
εξασφάλιση του απόρρητου των ονομάτων και της βαθμολογίας 
των γραπτών δοκιμίων. , . : 

γ) Τη μεταβίβαση γενικών κατευθύνσεων, υποδείξεων και 
οδηγιών, που παρέχονται από την Κ.Ε.Ε.Ε., στους βαθμολογη¬ 
τές, ώστε να επιτευχθεί ομοιόμορφη και αντικειμενική αξιολό¬ 
γηση και βαθμολόγηση των γραπτών δοκιμίων. 

δ) Τον έλεγχο διαφοράς βαθμολογίας μεταξύ πρώτης και δεύ- 
τερης βαθμολόγησης, σύμφωνα με τις παραγράφους 6 και 7 του 
άρθρου 10 του παρόντος προεδρικού διατάγματος. 

ε) Το συγκριτικό έλεγχο της βαθμολογίας των υποψηφίων που 
αναγράφεται στα τετράδια, που φυλάσσονται στο Β'.Κ. και της 
βαθμολογίας εκείνης που καταχωρήθηκε από τη διεύθυνση μη¬ 
χανοργάνωσης του ΥΠΕΠΘ σε ειδικές κατά κωδικό τετραδίου 
μηχανογραφικές καταστάσεις, που αποστέλλονται στο Β.Κ. Μετά 
τον έλεγχο ο πρόεδρος του Β.Κ. επικυρώνει τις μηχανογραφικές 
καταστάσεις, και τις επιστρέφει στη διεύθυνση Μηχανοργάνωσης 
του ΥΠΕΠΘ. 

5. Κάθε Ε.Β.Κ. έχει απαρτία, εφόσον είναι παρόντες ο πρόε¬ 

δρος ή ο αναπληρωτής του και ένα (1) τουλάχιστον μέλος από 
κάθε ειδικότητα. 1 ^ 

Κατά τη λήψη αποφάσεων, σε περίπτωση ισοψηφίας, επικρα¬ 
τεί η ψήφος του προέδρου. 

6. Εκτός από τις συνεδριάσεις της, η Ε.Β.Κ. μπορεί να ασκεί 
το έργο της χωρισμένη σε τμήματα, τα οποία προσφέρουν τις 
υπηρεσίες τους εναλλακτικά στο Β.Κ., που λειτουργεί από τις 8 
το. πρωΐ μέχρι τις 10 το βράδυ. 


7. Με αποφάσεις του προέδρου της Ε.Β.Κ. ορίζονται οι απα¬ 
ραίτητοι υπάλληλοι από το εκπαιδευτικό, διοικητικό, βοηθητικό 
ή υπηρετικό προσωπικό για βοήθεια του έργου της ΕΓ.Β.Κ. Επί¬ 
σης με όμοια απόφαση ορίζονται σε κάθε συγκεκριμένη περί¬ 
πτωση, εκπαιδευτικοί λειτουργοί εκκλησιαστικής εκπαίδευσης ή 
υπάλληλοι από το διοικητικό ή βοηθητικό προσωπικό, που χρησι¬ 
μοποιούνται ως εντεταλμένοι για τη διακίνηση οποιουδήποτε 
στοιχείου (τετραδίων, αποκομμάτων κ.λ.π.). 

Τέλος, με όμοια απόφαση, ορίζεται μία (1) καθαρίστρια για 
τον καθαρισμό των χώρων του βαθμολογικού κέντρου. 

8. Με αποφάσεις του Υπουργού Εθνικής Παιδείας και Θρη¬ 
σκευμάτων ορίζονται εκπαιδευτικοί ή άλλοι υπάλληλοι ή οδηγοί 
αυτοκινήτων του ΥΠΕΠΘ ή άλλων υπουργείων ή υπηρεσιών για 
τη μεταφορά των αποκομμάτων των γραπτών δοκιμίων των εξε¬ 
τάσεων ή άλλου υλικού σχετικού, από το βαθμολογικό κέντρο στη 
διεύθυνση μηχανοργάνωσης του ΥΠΕΠΘ και αντίστροφα. 

Σε περίπτωση ορισμού υπαλλήλων άλλων υπουργείων ή υπη¬ 
ρεσιών, αυτοί υποδεικνύονται από τις'αντίστοιχες υπηρεσίες. 

Άρθρο 19 

Ομάδες βαθμολογητών και αναβαθμολογητών 

1. Με απόφαση της Ε.Β.Κ. λειτουργούν στο βαθμολογικό κέ¬ 
ντρο: 

α) Ομάδα Βαθμολογητών (Ο.Β.) και 

β) Ομάδα Αναβαθμολογητών (Ο.Α.) και καθορίζονται τα μέλη 
τους. 

2. Κάθε Ο.Β. και Ο.Α. διαιρείται σε δύο (2) τμήματα, ως εξής: 

Τμήμα Α' θεολόγων, τμήμα Β’ φιλολόγων 

3. Καθένα από τα τμήματα της Ο.Β. συγκροτείται από εκπαι¬ 
δευτικούς λειτουργούς εκκλησιαστικής εκπαίδευσης βαθμίδας Α’. 
ή βαθμού Α' ή Β' ή δευτεροβάθμιας εκπ/σης βαθμού Α’ ή Β'. 

4. Καθένα από τα τμήματα της Ο.Α. συγκροτείται από δημό¬ 
σιους εκπαιδευτικούς λειτουργούς εκκλησιαστικής εκπαίδευσης 
βαθμίδας Α' ή βαθμού Α’ ή δευτεροβάθμιας εκπ/σης βαθμού Α'. 

5. Ο αριθμός των μελών κάθε τμήματος της Ο.Β. και της 
Ο.Α. καθορίζεται με βάση τον αριθμό των γραπτών δοκιμίων που 
πρόκειται να βαθμολογηθούν και να αναβαθμολογηθούν κατά ει¬ 
δικότητα, με αναλογία 1 προς 200 κατ’ ανώτατο όριο, για κάθε 
μία βαθμολόγηση και 1 προς 400 για την αναβαθμολόγηση. 
Λαμβάνεται μέριμνα να υπάρχει κάθε φορά διαθέσιμος αριθμός 
βαθμολογητών κατά τμήμα για κάλυψη απρόβλεπτων έκτακτων 
αναγκών. 

6. Το έργο της Ο.Β. και Ο.Α. γενικά συντονίζει και εποπτεύει 
η οικεία επιτροπή βαθμολογικού κέντρου. Ειδικότερα το έργο 
των τμημάτων της Ο.Β. και της Ο.Α. εποπτεύουν σε όλη τη διάρ¬ 
κεια των εργασιών δύο (2) από τα μέλη της Ε.Β.Κ. που προιέρ- 
χονται από την αντίστοιχη ειδικότητα. 

7. Τα μέλη της Ο.Β. και της Ο.Α. οφείλουν απόλυτη εχεμύ¬ 
θεια. Δεν μπορεί να ορισθεί μέλος της Ο.Β. ούτε της Ο.Α. όποιος 
έχει σύζυγο ή πρόσωπο που συνδέεται μαζί του με σχέση συγγέ¬ 
νειας «εξ αίματος ή εξ αγχιστείας» μέχρι και του τρίτου βαθμού. 

Άρθρο 20 

Επιτροπή έκδοσης αποτελεσμάτων επιλογής 

1. Με απόφαση του Υπουργού Εθνικής Παιδείας και Θρησκευ¬ 
μάτων καθορίζονται τα μέλη της επιτροπής έκδοσης αποτελε¬ 
σμάτων επιλογής, που έχει ως έργο τη δημιουργία αρχείου προ¬ 
τιμήσεων των υποψηφίων και ενημέρωσή του με τα βαθμολογικά 
στοιχεία της προφορικής και γραπτής επίδοσης των υποψηφίων, 
την επιλογή των κατάλληλων μεθόδων και την παροχή των ανα¬ 
γκαίων υποδείξεων για την εξασφάλιση της ακρίβειας, της πλη¬ 
ρότητας και της συνέπειας των στοιχείων, με βάση τα οποία γίνε¬ 
ται η έκδοση των αποτελεσμάτων και την έγκριση των σχετικών 
πινάκων, τους οποίους υποβάλλει στον Υπουργό Εθνικής Παι¬ 
δείας και Θρησκευμάτων για κύρωση. 

2. Την επιτροπή αυτή αποτελούν: 

α) Ο Γ ενικός Γ ραμματέας Θρησκευμάτων του ΥΠΕΠΘ ή μέ¬ 
λος της κεντρικής επιτροπής εισιτηρίων εξετάσεων ή άλλος υπάλ- 

ληλος του ΤΠΕΓΙΘ με βαθμό Α', ως πρόεδρος. 

β) Ο προϊστάμενος της διεύθυνσης μηχανοργάνωσης του 
ΐΠΕΠΘ ή άλλος υπάλληλος της ίδιας διεύθυνσης με βαθμό Α' 
και 

γ) Ο προϊστάμενος της διεύθυνσης εκκλησιαστικής εκπαίδευ¬ 
σης ή ο προϊστάμενος του τμήματος διοικητικού ή ο προϊστάμενος 
του τμήματος προσωπικού της διεύθυνσης εκκλησιαστικής εκ¬ 
παίδευσης ή άλλος υπάλληλος του ΥΠΕΠΘ με βαθμό Α’, ως 
μέλη. 

Γραμματέας της επιτροπής ορίζεται, διοικητικός υπάλληλος 
του ΥΠΕΠΘ με βαθμό Α’ ή Β’. 

3. Με απόφαση του προέδρου της επιτροπής μπορεί να ορίζο¬ 
νται εκπαιδευτικοί λειτουργοί ή υπάλληλοι του ΥΠΕΠΘ για την 
πραγμάτωση των σκοπών της επιτροπής έκδοσης αποτελεσμά¬ 
των επιλογής και ιδιαίτερα για τον έλεγχο της ορθής καταχώρη- 
σης των προτιμήσεων των υποψηφίων στο μηχανογραφικό αρ¬ 


χείο και της ορθής καταχώρησης της βαθμολογίας. 

4. Στην επιτροπή δεν μπορεί να μετέχει όποιος έχει συγγενική 
σχέση με υποψήφιο «εξ αίματος» ή «εξ αγχιστείας» μέχρι και του 
τρίτου βαθμού. 

Για τη μη ύπαρξη κωλύματος υποβάλλεται υπεύθυνη δήλωση 
στον πρόεδρο της επιτροπής. 

Στον Υπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος προεδρικού δια¬ 
τάγματος. , 

Μύκονος, 18 Αύγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00' έως 13.30’ 

ΤΕΕΕΧ 

22.3211 ΥΡΕΤ 6Η 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην! οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


) 

Τιιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 

| 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 1 

Δρχ. 

13.000 

β) 

» » » 

Β' 

» 

23.000 

Υ) 

» » » 

Γ 

» 

7.000 

δ) 

» » » 

Δ' 

.» 

22.000 

ε) 

» » » 

Αναπτυξιακών Πράξεων 

» 

15.000 

στ) 

» » » 

Ν.Π.Δ.Δ. 

» 

7.000 

ζ) 

» » » 

ΠΑΡΑΡΤΗΜΑ 

» 

4.000 

η) 

» » » 

Δελτ. Εμπ.& Βιομ. Ιδ. 

» 

7.000 

θ) 

» » » 

Αν. Ειδικού Δικαστηρίου 

» 

2.000 

ι) 

» » » 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 



















